Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 195/12/4406	Topoľčany, 17.7.2013
EEČ : 2-35-46-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
v období od začiatku mesiaca september 2011 do 13.15 hod. dňa 13.3.2012 v obci Čeladince v rodinnom dome č. 150 neoprávnene odoberal elektrickú energiu na bežnú prevádzku domácnosti mimo elektromeru i keď domácnosť ako taká je pracovníkmi ZSE, a.s. XXXXX prevádzkovaná ako odberné miesto elektrickej energie, čím spôsobil spoločnosti ZSE Distribúcia, a.s. XXXXX, Čulenova č. 6, IČO: XXXXX škodu vo výške 310,70 Eur,  

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník  PZ OR PZ OO v Topoľčanoch uznesením č. ORP-177/TO-TO-2012 zo dňa 13.3.2012 podľa § 199 ods. 1 Tr. por. začal trestné stíhanie pre prečin krádeže podľa § 212 ods. 2 písm. e) Tr. zák. a následne dňa 21.3.2012 poverený príslušník PZ OR PZ OO Topoľčany uznesením pod tým istým ČVS vzniesol obvinenie XXXXX  pre tento prečin  na tom skutkovom základe, ako je uvedené vo výrokovej časti tohto uznesenia.
                   XXXXX prokuratúry v Topoľčanoch uznesením sp. zn.  Pv 195/2012 zo dňa 26. 4. 2012, ktoré nadobudlo právoplatnosť dňa 8. 5. 2012, podľa § 216 ods. l Tr. por. podmienečne zastavila trestné stíhanie proti obv. XXXXX pre prečin krádeže podľa  § 212 odsek 2 písm. e) Tr. zák.,  na skutkovom základe uznesenia.

      Podľa § 216 ods. 2 Tr. por. bola obv. XXXXX určená skúšobná doba v trvaní 1 rok, ktorá začala plynúť odo dňa právoplatnosti uvedeného rozhodnutia. Počas skúšobnej doby, ktorá plynie od 8. 5. 2012 až do 8. 5. 2013, bolo zistené, že obvinený XXXXX sa nedopustil spáchania trestného činu ani priestupku a ani nebol počas plynutia skúšobnej doby trestne stíhaní, avšak správou z Obecného úradu Čeladince a následne z predloženia úmrtného listu bolo zistené, že obvinený dňa 3.5.2012 zomrel.

              Na základe týchto skutočností bolo rozhodnuté uznesením prokurátorky Okresnej prokuratúry v Topoľčanoch sp. zn.  Pv 195/2012 zo dňa 24.6.2013, právoplatného 2.7.2013 tak, že sa podľa § 217 ods. 1 Tr. por. sa pokračuje v trestnom stíhaní.   

              Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 

              Na základe týchto skutočností  bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka